羅屋民俗館

羅屋民俗館喺香港柴灣，係香港歷史博物館五間分館中嘅其中之一，由康樂及文化事務署管理。而建築已經評為香港法定古蹟。

概覽 
羅屋民俗館嘅建築名為羅屋，係一間具有200幾年歷史嘅古村屋。18世紀初，居民自寶安遷徙到香港嘅柴灣，建村定居。呢間村屋喺乾隆年間起，乾隆三十二年獲發紅印契。隨住市鎮嘅發展，而家羅屋博物館已成為柴灣一帶現存嘅古村屋。

1976年5月，市政局決定將羅屋修復為民俗館。1989年11月10號，羅屋成為香港法定古蹟。民俗館終於響1990年1月19號正式開放。館裏面藏品嘅內容主要介紹柴灣嘅歷史、羅屋嘅歷史和特色，以及生活習俗。屋裏面放咗傢俬、農具、日用品等展品，以復原村屋嘅面貌。

建築 

羅屋係一間中型村屋，面積大約120平方米，屋頂疊瓦舖蓋，係典型「三間兩廳」嘅傳統民居，中央正廳係一間，係全屋嘅核心，供奉祖先神位，同兩側建有閣樓嘅房間合組成「三間過」嘅格局，佈局左右對稱，有明顯嘅中軸線，房間係工作間同睡房，而閣樓就用作貯物同畀細路瞓覺。為咗防盜，間屋嘅窗唔多，廳外同大門之間有用嚟做採光同透氣嘅天井，天井兩側建有遮蓋嘅「廊」用做廚房同雜物間。

大門係全屋唯一嘅出入口，門框以花崗石砌成，上面有屋簷以擋風雨，屋外係用作曬穀、晾衣同宴客稱為「曬棚」或「禾坪」嘅空地。

開放時間 
 星期一至三、五至六：10:00-18:00
 星期日同公眾假期：13:00-18:00
 逢星期四、聖誕日同翌日、元旦、農曆年初一、初二休館

入場費 
 免費入場

地址 
 香港柴灣吉勝街14號

交通 
 港鐵
 港島綫：柴灣站B出口
 巴士
 香港島
 8：杏花邨 ↔ 灣仔碼頭
 8P：小西灣 ↔ 灣仔碼頭
 8S：跑馬地馬場 → 小西灣—只限跑馬地賽馬日服務
 8X：小西灣 ↔ 跑馬地下
 81：興華邨 ↔ 勵德邨 
 81A：興華邨 ↔ 勵德邨 只限平日繁忙時間服務
 81S：小西灣 → 寶馬山—只限平日朝早繁忙時間服務
 82：北角碼頭 ↔ 小西灣
 82M：柴灣站 ↺ 小西灣
 82S：小西灣 ↔ 耀東—只限平日繁忙時間服務
 85：小西灣 ↔ 寶馬山
 85P：小西灣 ↔ 寶馬山—只限平日繁忙時間服務
 314：小西灣 ↺ 赤柱監獄—只限星期日及公眾假期服務
 780：柴灣 ↔ 中環碼頭
 780P：興華邨 → 中環碼頭—只限平日朝早繁忙時間服務
 789：小西灣 ↔ 金鐘
 N8：灣仔碼頭 ↺ 杏花邨—通宵服務
 N8P：小西灣 ↺ 灣仔—通宵服務
 N8X：小西灣 ↔ 中環—通宵服務
 過海隧道巴士
 106 黃大仙 ↔ 小西灣
 106P 小西灣 → 黃大仙—只限平日朝早繁忙時間服務
 118 深水埗 ↔ 小西灣
 118P 深水埗 ↔ 小西灣—只限平日繁忙時間服務
 606 彩雲 ↔ 小西灣—每日0900前南行服務由606A線提供
 606P 彩雲 → 小西灣—只限平日朝早繁忙時間服務
 682 利安 ↔ 柴灣
 682P 利安 → 柴灣—只限平日朝早繁忙時間服務
 694 調景嶺站 ↔ 小西灣邨
 N118 深水埗 ↔ 小西灣—通宵服務
 北大嶼山、機場
 A12 機場 ↔ 小西灣
 港島專線小巴
 16A 柴灣站 ↔ 舂坎角—每日特定時間對開 5 班
 16M 柴灣站 ↔ 舂坎角
 16X 柴灣站 ↔ 赤柱正灘
 18M 柴灣站 ↔ 歌連臣角懲教所—每日特定時間對開 5 班
 20M 柴灣碼頭 ↔ 興民邨
 43M 峰華邨 ↺ 柴灣站
 44M 柴灣站 ↔ 小西灣—通宵服務
 47M 柴灣站 ↔ 小西灣
 48M 柴灣站 ↔ 東區醫院

香港博物館一覽

羅屋民俗館

香港特色建築
香港博物館
香港法定古蹟
柴灣